’में रवि गी अपने ते तुंदै बारै सब किश सुनाई ओड़ेआ। पता नेईं केह्ड़ी शक्ति मेरे कोला सब किश खुआंदी गेई। जिसलै में बोलना बंद कीता, में सोचेआ रवि दी मेरे बारै राऽ चंगी नेईं होई सकदी। में झकदे-झकदे उसदे मूंहां पासे दिक्खेआ। उ’न्नै हसदे-हसदे आखेआ, ‘में तुंदी इमानदारी दी दाद दिन्नां। वैसे में मसूस करनां जे मेरे ते तुंदे हालत च कोई बड़ा मता फर्क नेईं। खूब गुजरेगी जब मिल बैठेगें दीवाने दो। मिगी तुस पसंद ओ, ते मेरे बारै अपनी राऽ तुस करण गी दस्सी सकदियां ओ। उआं मेरा ख्याल ऐ जे तुस हून नेईं तां किश समें मगरा बंदे गी जरूर पसंद करगियां। में थुआड़ी अक्खीं च अपना भविक्ख पढ़ी लैता ऐ।’